Lockdown: हरियाणा में लॉकडाउन 24 मई तक बढ़ाया गया
अनिल विज ने कहा कि हम केंद्र सरकार के लगातार संपर्क में हैं कि हमें ऑक्सीजन की मात्र और बढ़ाई जाए। हमने अपने ऑक्सीजन का ऑडिट करके केंद्र सरकार को भेजा है।
चंडीगढ़. हरियाणा राज्य में लॉकडाउन 24 मई तक बढ़ा दिया गया है। इसकी घोषणा खुद हरियाणा के गृह मंत्री अनिल विज ने की। उन्होंने ट्वीट कर सूचना दी कि सुरक्षित हरियाणा को 17 मई से 24 मई तक बढ़ाया गया। उन्होंने मीडिया से बातचीत में बताया कि हरियाणा में पिछले कुछ दिनों से कोरोना मरीजों की संख्या में गिरावट आ रही है।उन्होंने कहा कि राज्य में सक्रिय मामले 1,16,000 के करीब थे जो अब घटकर 96,000 हो गए हैं। प्रतिदिन आने वाले नए मरीजों की संख्या 15,000 के पास थी जो अब घटकर 9,600 पर आ गई है।अनिल विज ने कहा कि हम केंद्र सरकार के लगातार संपर्क में हैं कि हमें ऑक्सीजन की मात्र और बढ़ाई जाए। हमने अपने ऑक्सीजन का ऑडिट करके केंद्र सरकार को भेजा है। अभी जो मिल रहा है हम उसमें अपना गुजारा कर रहे हैं लेकिन अगर हमें और बेड बढ़ाना है तो और ऑक्सीजन की जरूरत है।